title: 2009 m. liepos 13 d. Europos Parlamento ir Tarybos direktyva 2009/79/EB dėl dviračių motorinių transporto priemonių ranktūrių keleiviams (kodifikuota redakcija) (Tekstas svarbus EEE)

text:
1.8.2009

               LT

               Europos Sąjungos oficialusis leidinys

               L 201/29

      EUROPOS PARLAMENTO IR TARYBOS DIREKTYVA 2009/79/EB
   2009 m. liepos 13 d.
   dėl dviračių motorinių transporto priemonių ranktūrių keleiviams
   (kodifikuota redakcija)
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               1993 m. birželio 14 d. Tarybos direktyva 93/32/EEB dėl dviračių motorinių transporto priemonių ranktūrių keleiviams (3), buvo iš esmės keičiama (4). Siekiant aiškumo ir racionalumo minėta direktyva turėtų būti kodifikuota.

               (2)

               Direktyva 93/31/EEB – viena iš 1992 m. birželio 30 d. Tarybos direktyvoje 92/61/EEB dėl dviračių ir triračių motorinių transporto priemonių tipo patvirtinimo, kurią pakeitė 2002 m. kovo 18 d. Europos Parlamento ir Tarybos direktyva 2002/24/EB dėl dviračių ir triračių motorinių transporto priemonių tipo patvirtinimo (5), numatytos EB tipo patvirtinimo sistemos atskirųjų direktyvų, nustatanti techninius dviračių motorinių transporto priemonių dizaino ir konstrukcijos reikalavimus keleivių ranktūriams. Šie techniniai reikalavimai susiję su valstybių narių įstatymų derinimu, siekiant kiekvienai transporto priemonių rūšiai taikyti EB tipo patvirtinimo tvarką, numatytą Direktyvoje 2002/24/EB. Todėl šiai direktyvai taikomos Direktyvoje 2002/24/EB išdėstytos nuostatos dėl transporto priemonių sistemų, sudėtinių dalių ir atskirų techninių agregatų.

               (3)

               Kadangi šios direktyvos tikslo, t. y. dviračių motorinių transporto priemonių ranktūrių keleiviams sudėtinės dalies EB tipo patvirtinimo suteikimo, valstybės narės negali deramai pasiekti ir kadangi dėl siūlomo veiksmo masto ir poveikio to tikslo būtų geriau siekti Bendrijos lygiu, laikydamasi Sutarties 5 straipsnyje nustatyto subsidiarumo principo Bendrija gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina nurodytam tikslui pasiekti.

               (4)

               Ši direktyva neturėtų daryti poveikio valstybių narių pareigoms, susijusioms su direktyvų perkėlimo į nacionalinę teisę ir taikymo pradžios terminais, numatytais II priedo B dalyje,

         PRIĖMĖ ŠIĄ DIREKTYVĄ:
   l straipsnis
   Ši direktyva taikoma Direktyvos 2002/24/EB 1 straipsnyje nurodytų visų tipų dviračių motorinių transporto priemonių ranktūrių keleiviams atžvilgiu.
   2 straipsnis
   Dviratės motorinės transporto priemonės ranktūrių keleiviams sudėtinės dalies EB tipo patvirtinimo suteikimo tvarka bei laisvo tokių transporto priemonių judėjimo sąlygos nustatytos Direktyvos 2002/24/EB II ir III skyriuose.
   3 straipsnis
   Pakeitimai, būtini siekiant suderinti šios direktyvos I priedo reikalavimus su technikos pažanga, priimami laikantis Direktyvos 2002/24/EB 18 straipsnio 2 dalyje nurodytos tvarkos.
   4 straipsnis
   1.   Valstybės narės neturi teisės dėl su ranktūriais keleiviams susijusių priežasčių:

               —

               atsisakyti suteikti EB tipo patvirtinimą dviratės motorinės transporto priemonės tipui ar ranktūrio keleiviams tipui,

               —

               uždrausti registruoti, parduoti arba pradėti eksploatuoti dvirates motorines transporto priemones arba parduoti ar pradėti eksploatuoti ranktūrius keleiviams,

         jei ranktūriai keleiviams atitinka šios direktyvos reikalavimus.
   2.   Valstybės narės atsisako suteikti EB tipo patvirtinimą bet kuriam dviratės motorinės transporto priemonės tipui dėl su ranktūriais keleiviams susijusių priežasčių arba bet kuriam ranktūrio keleiviams tipui, jei nesilaikoma šios direktyvos reikalavimų.
   3.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   5 straipsnis
   Direktyva 93/32/EEB su pakeitimais, padarytais direktyva, nurodyta II priedo A dalyje, yra panaikinama nedarant poveikio valstybių narių pareigoms, susijusioms su direktyvų perkėlimo į nacionalinę teisę ir taikymo pradžios terminais, numatytais II priedo B dalyje.
   Nuorodos į panaikintą direktyvą laikomos nuorodomis į šią direktyvą, ir skaitomos pagal III priede pateiktą atitikties lentelę.
   6 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   Ji taikoma nuo 2010 m. sausio 1 d.
   7 straipsnis
   Ši direktyva skirta valstybėms narėms.

      Priimta Briuselyje, 2009 m. liepos 13 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         E. ERLANDSSON

      (1)  OL C 234, 2003 9 30, p. 19.

      (2)  2007 m. rugsėjo 25 d. Europos Parlamento nuomonė (OL C 219 E, 2008 8 28, p. 65) ir 2009 m. liepos 7 d. Tarybos sprendimas.

      (3)  OL L 188, 1993 7 29, p. 28.

      (4)  Žr. II priedo A dalį.

      (5)  OL L 124, 2002 5 9, p. 1.

      I PRIEDAS
      1.   BENDRIEJI REIKALAVIMAI

      Jeigu numatoma, kad bus vežamas keleivis, transporto priemonėje turi būti įrengtas ranktūris keleiviui, kuris turi būti diržo arba rankenos ar rankenų formos.
      1.1.   Diržas

      Diržas prie sėdynės ar prie kitų su rėmais susijusių dalių turi būti pritvirtintas taip, kad keleivis juo galėtų lengvai naudotis. Diržas ir jo įtaisas, kuriuo diržas pritvirtinamas prie sėdynės ar kitų su rėmais susijusių dalių, turi būti suprojektuoti taip, kad nenutrūkdami galėtų išlaikyti vertikalią 2 000 N traukos jėgą, kuri statiškai veikia diržo paviršiaus centrą, esant ne didesniam kaip 2 MPa slėgiui.
      1.2.   Rankena

      Jeigu naudojama rankena, ji turi būti arti balnelio ir būti simetriška transporto priemonės vidurio išilginės plokštumos atžvilgiu.
      Ši rankena turi būti suprojektuota taip, kad nenutrūkdama galėtų išlaikyti vertikalią 2 000 N traukos jėgą, kuri statiškai veikia rankenos paviršiaus centrą, esant ne didesniam kaip 2 MPa slėgiui.
      Jeigu naudojamos dvi rankenos, jos turi būti simetriškai įrengtos po vieną kiekvienoje pusėje.
      Šios rankenos turi būti suprojektuotos taip, kad nenutrūkdamos galėtų išlaikyti vertikalią 1 000 N traukos jėgą, kuri statiškai veikia rankenos paviršiaus centrą, esant ne didesniam kaip 1 MPa slėgiui.

         1 priedėlis

            Informacinis dokumentas dėl dviračių motorinių transporto priemonių tipo ranktūrių keleiviams

         (šį dokumentą reikia pridėti prie paraiškos sudėtinės dalies EB tipui patvirtinti, jei ta paraiška teikiama atskirai nuo paraiškos EB transporto priemonės tipui patvirtinti)
         Užsakymo Nr. (nurodo paraiškos teikėjas) …
         Paraiškoje dviratės motorinės transporto priemonės ranktūrių keleiviams atžvilgiu sudėtinės dalies EB tipui patvirtinti reikia pateikti informaciją, nurodytą šiuose Direktyvos 2002/24/EB II priedo punktuose:

                     —

                     I dalies A skirsnio punktai:

                                 —

                                 0.1,

                                 —

                                 0.2,

                                 —

                                 0.4–0.6;

                     —

                     I dalies B skirsnio punktai:

                                 —

                                 1.4–1.4.2.

         2 priedėlis
         Administracijos pavadinimas

            Dviračių motorinių transporto priemonių tipo įtaisų keleiviams laikytis Sudėtinės dalies EB tipo patvirtinimo pažymėjimas

         PAVYZDYS
         Pranešimo Nr. … pranešimą pateikusi tarnyba … data …
         Sudėtinės dalies EB tipo patvirtinimo Nr.: … Pratęsimo Nr.: …

                     1.

                     Transporto priemonės prekės ženklas arba pavadinimas: …

                     2.

                     Transporto priemonės tipas: …

                     3.

                     Gamintojo pavadinimas ir adresas: …
                     …

                     4.

                     Gamintojo atstovo pavadinimas ir adresas (jei gamintojas turi atstovą): …
                     …

                     5.

                     Transporto priemonės pateikimo patikrinti data: …

                     6.

                     Sudėtinės dalies EB tipo patvirtinimas suteiktas/nesuteiktas (1)

                     7.

                     Vieta: …

                     8.

                     Data: …

                     9.

                     Parašas: …

            (1)  Netinkamą žodį išbraukti.

      II PRIEDAS
      A   DALIS

         Panaikinama direktyva su pakeitimu

      (nurodyta 5 straipsnyje)

                  Tarybos direktyva 93/32/EEB

                  (OL L 188, 1993 7 29, p. 28).

                  Komisijos direktyva 1999/24/EB

                  (OL L 104, 1999 4 21, p. 16).

            B   DALIS

         Perkėlimo į nacionalinę teisę ir taikymo pradžios terminų sąrašas

      (nurodytas 5 straipsnyje)

                  Direktyva

                  Perkėlimo terminas

                  Taikymo pradžios data

                  93/32/EEB

                  1994 m. gruodžio 14 d.

                  1995 m. birželio 14 d. (1)

                  1999/24/EB

                  1999 m. gruodžio 31 d.

                  2000 m. sausio 1 d. (2)

         (1)  Pagal Direktyvos 93/32/EEB 4 straipsnio 1 dalies trečią pastraipą:

         „Nuo pirmojoje pastraipoje minėtos dienos valstybės narės negali drausti pradėti eksploatuoti šios direktyvos reikalavimus atitinkančias transporto priemones dėl priežasčių, susijusių su jų ranktūriais keleiviams“.

      Minėta data yra 1994 m. gruodžio 14 d.; žr. Direktyvos 93/31/EB 4 straipsnio 1 dalies pirmą pastraipą.

         (2)  Pagal Direktyvos 1999/24/EB 2 straipsnį:

         „1.   Nuo 2000 m. sausio 1 d. valstybės narės negali dėl su ranktūriais keleiviams susijusių priežasčių:

                     —

                     atsisakyti suteikti EB tipo patvirtinimą dviračių transporto priemonių tipui arba ranktūrių keleiviams tipui,

                     —

                     uždrausti registruoti, parduoti arba pradėti eksploatuoti dvirates motorines transporto priemones arba parduoti ar pradėti eksploatuoti ranktūrius keleiviams,

               jei ranktūriai keleiviams atitinka Tarybos direktyvos 93/32/EEB su pakeitimais, padarytais šia direktyva, reikalavimus.
         2.   Nuo 2000 m. liepos 1 d. valstybės narės atsisako suteikti EB tipo patvirtinimą bet kuriam dviračių motorinių transporto priemonių tipui dėl su ranktūriais keleiviams susijusių priežasčių, arba bet kuriam ranktūrių keleiviams tipui, jei nesilaikoma Direktyvos 93/32/EEB su pakeitimais, padarytais šia direktyva, reikalavimų.“

      III PRIEDAS

         Atitikties lentelė

                  Direktyva 93/32/EEB

                  Direktyva 1999/24/EB

                  Ši direktyva

                  1, 2 ir 3 straipsniai

                  1, 2 ir 3 straipsniai

                  4 straipsnio 1 dalis

                  —

                  2 straipsnio 1 dalis

                  4 straipsnio 1 dalis

                  2 straipsnio 2 dalis

                  4 straipsnio 2 dalis

                  4 straipsnio 2 dalis

                  4 straipsnio 3 dalis

                  —

                  5 straipsnis

                  —

                  6 straipsnis

                  5 straipsnis

                  7 straipsnis

                  Priedas

                  I priedas

                  1 priedėlis

                  1 priedėlis

                  2 priedėlis

                  2 priedėlis

                  —

                  II priedas

                  —

                  III priedas